આ ઘટનાની વિગત એવી છે કે અમદાવાદ શહેરના સીટીએમ વિસ્તારમાં છેલ્લા કેટલાક સમયથી કાયદો વ્યવસ્થાની પરિસ્થિતિ  કથળી ગઈ છે જેના પરિણામે મારામારી તથા હુમલાના બનાવો વધી ગયા છે ગઈકાલે રાત્રે પણ આવો જ એક બનાવ બન્યો હતો જેના પગલે લોકોના ટોળેટોળા ઉમટી પડયા હતા અને સમગ્ર વિસ્તારમાં પોલીસનો ચાંપતો બંદોબસ્ત ગોઠવી દેવામાં આવ્યો હતો અમદાવાદ શહેરના સીટીએમ વિસ્તારમાં એકસપ્રેસ હાઈવેના છેડા પર આવેલા સીલ્વર કોમ્પલેક્ષ પાસે રૂપિયાની લેવડદેવડમાં મારામારીનો બનાવ બન્યો હતો હથિયારો સાથે કેટલાક શખ્સો ધસી આવ્યા હતા અને ઉભેલા એક યુવક પર હુમલો કરી તીક્ષ્ણ હથિયારના ઘા મારતા તે લોહી લુહાણ હાલતમાં ઢળી પડયો હતો